
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO ŠĖTOS BENDRUOMENĖS CENTRUI
	
[bookmark: _GoBack]2021 m. gegužės 28 d. Nr. TS-131
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Šėtos bendruomenės centro 2021 m. gegužės 7 d. prašymą Nr. 07/05/2021 „Dėl patalpų Šėtos bendruomenės centrui“, Kėdainių rajono savivaldybės taryba  n u s p r e n d ž i a: 
1. Perduoti Šėtos bendruomenės centrui (asociacija, kodas 261764420) tenkinti gyvenamosios vietovės bendruomenės viešuosius poreikius 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 51,39 kv. m bendro ploto patalpas (indeksai 1-2, 1-25–1-27), pastate, plane pažymėtame 1C2p, unikalus numeris 5300-1022-9019, Kėdainių r. sav., Šėtos sen., Šėtos mstl., Kėdainių g. 6.
2. Sutikti, kad Šėtos bendruomenės centras remontuotų panaudos teise valdomą turtą.
3. Pripažinti netekusiu galios Kėdainių rajono savivaldybės tarybos 2018 m. kovo 30 d. sprendimą Nr. TS-68 „Dėl patalpų perdavimo Šėtos bendruomenės centrui“ . 
4. Įgalioti Kėdainių rajono savivaldybės administracijos Šėtos seniūnijos seniūną pasirašyti 1 punkte nurodyto turto panaudos sutartį ir perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
	Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                                  Valentinas Tamulis

